چوبوق ناغارانی سسلندیررکن، عئینی ایله چیلینگ ناغارادا اولدوغو کیمی، چالغیچی دری‌نین بیر اوزونه قوشا چوبوقلارلا دؤیجله‌ییر. آنجاق چوبوق ناغارانین اوستونلوگو اوندادیر کی، ایری اولدوغوندان ایفاچی بوتون فونکسیالاری یئرینه یئتیره بیلیر: هم گوجلو، هم ضعیف وورغولاری چالیر. آلت اساساً ایفاچی‌نین کمرینه باغلانیر، آچیق سمادا چالینیر. ضرب آلتلری‌نین ماهیر ایفاچیسی صاحیب بنیادزاده بو آلتدن آرا-سیرا ایستیفاده ائدیر.